MÄRJAMAA VALLA 2020.AASTA

 EELARVE EELNÕU

SELETUSKIRI

I lugemine

Märjamaa 2019

Sisukord

[1. Sissejuhatus 3](#_Toc25657239)

[1.1. Ülevaade uue haldusüksuse moodustamisest ja koostoimimisest 3](#_Toc25657240)

[1.2. Ülevaade majanduskeskkonnast 3](#_Toc25657241)

[2. Kohaliku omavalitsuse üksuse finantsjuhtimise seadus ja eelarvestrateegia 5](#_Toc25657242)

[2.1. Kohaliku omavalitsuse üksuse finantsjuhtimise seadus 5](#_Toc25657243)

[2.2. Eelarve seosed eelarvestrateegiatega 6](#_Toc25657244)

[3. Ülevaade Märjamaa valla 2020. aasta eelarvest 7](#_Toc25657245)

[3.1. Eelarve ülesehitus ja esitusviis 7](#_Toc25657246)

[3.2. Eelarve seosed arengukavaga 8](#_Toc25657247)

[4. Koondeelarve 9](#_Toc25657248)

[5. Põhitegevuse tulud 12](#_Toc25657249)

[6. Põhitegevuse kulud 16](#_Toc25657250)

[7. Investeerimistegevus 17](#_Toc25657251)

[8. Finantseerimistegevus ja netovõlakoormus 19](#_Toc25657252)

[9. Likviidsete varade muutus 20](#_Toc25657253)

# 1. Sissejuhatus

## 1.1. Ülevaade uue haldusüksuse moodustamisest ja koostoimimisest

Märjamaa vald, kui uus haldusüksus ja avalik-õiguslik juriidiline isik moodustus 2017. aasta kohaliku omavalitsuse volikogu valimiste tulemuste välja kuulutamise päeval 21. oktoobril Märjamaa valla ja Vigala valla ühinemise tulemusel. Märjamaa valla piiri muudeti Raikküla valla Kõrvetaguse, Pühatu ja Riidaku küla territooriumi arvamisega Märjamaa valla koosseisu.

Märjamaa vallavolikogu ja Vigala vallavolikogu kinnitasid ühinemislepingu 2016. aasta lõpus oma otsustega.

Ühinemislepingus on ühinemise eesmärgiks terviklik ja hästi toimiv, sotsiaalselt, majanduslikult, kultuuriliselt ja territoriaalselt sidus piirkond. Moodustunud valda loodi Vigala osavald, tagamaks maksimaalselt seadusest tulenevaid võimalusi kohaliku elu edendamiseks. Tänaseks on vallavolikogu otsustanud korraldada kahe valla ühinemislepingu muutmise otsuse eelnõu ja seletuskirja avaliku väljapaneku, mille kohta oodatakse ettepanekuid ja vastuväiteid 16.12.2019.

Käeolevaks ajaks on Märjamaa vallavolikogu kehtestanud olulistest arengudokumentidest ühinenud valla arengukava aastateks 2018-2030 uue redaktsiooni ning arengukava osana eelarvestrateegia aastateks 2020-2023.

Käesoleval eelarveaastal alustati ühise valla üldplaneeringu väljatöötamisega ning vallavolikogu on kehtestanud hulgaliselt nii üldise kui ka valdkondlike suunitlustega eeskirju ja kordasid, ikka selleks, et ühinemislepingus toodud eesmärke paremini ellu viia.

Ühinenud Märjamaa valla territooriumi suuruseks on 1163,52 km² olles Rapla maakonnas territooriumilt suurim vald. Elanike arv oli seisuga 01.01.2018 7739 so. ca 6,7 inimest ühele ruutkilomeetri kohta. Seisuga 01.11.2019 oli elanike arv 7656 inimest. Suurimaks asulaks on Märjamaa alev ja vallas on 109 küla. Märjamaa valla naaberomavalitsused on Saue vald, Lääne-Nigula vald, Lääneranna vald, Põhja-Pärnumaa vald, Kehtna vald ja Rapla vald.

## 1.2. Ülevaade majanduskeskkonnast

Rahandusministeeriumi suvise majandusprognoosi alusel aeglustub Eesti majanduskasv globaalse majanduskliima jahenemise tõttu.Prognoosi kohaselt kasvab eesti majandus 2019. aastal 3,3%. ja järgmise aasta majanduskasv jääb 2% juurde, ehk varem arvatust madalamaks. 2019. aasta kasv aga kujuneb pigem kiiremaks kui eelmises prognoosis, kuna Eesti eksport on kasvanud endiselt kenasti vaatamata kiire palgatõusu jätkumisele. Praeguste väljavaadete kohaselt normaliseerub väliskeskkond paari aasta jooksul, mis võimaldab ka Eesti tööviljakuse kasvutempol kiireneda. Majanduskasv oli esimesel poolaastal kevadel oodatust kiirem, ulatudes 4,2%ni. Kasv tugines suuresti sisenõudlusele. Lisaks toetas majandus­kasvu kaupade ja teenuste ekspordi jätkuv kasv. Majanduse kasvutempo on II kvartalis oluliselt aeglustunud, ulatudes 3,6%ni. Töötleva tööstuse lisandväärtus kasvas senisest aeglasemalt, kuid enim pidurdas kasvu langus energeetikas ja ehituses. Äriteenuste kasv kiirenes märkimisväärselt, toetudes suuresti info ja side ning tehnikaalase tegevuse tugevale kasvule. Kasvu panustasid positiivselt veel kaubandus ning veondus ja laondus.

Rahandusministeerium avaldab suvise majandusprognoosi septembri alguses. Ülevaate peamistest majandusnäitajatest perioodil 2018-2023 annab tabel 1.

|  |
| --- |
| **Tabel 1 Eesti peamised majandusnäitajad 2018-2023**  |
| *(protsenti)* |
|  | **2018** | **2019\*** | **2020\*** | **2021\*** | **2022\*** | **2023\*** |
| SKP reaalkasv  | 4,8 | 3,3 | 2,2 | 2,1 | 2,5 | 2,3 |
| Tarbijahinnaindeksi muutus | 3,4 | 2,2 | 2,2 | 2,1 | 2,1 | 2,0 |
| Tööhõive kasv  | 0,9 | 1,0 | 0,1 | 0,0 | -0,1 | -0,2 |
| Töötuse määr  | 5,4 | 5,0 | 5,2 | 5,4 | 5,5 | 5,6 |
| Keskmine palk (eurot) | 1310 | 1404 | 1484 | 1560 | 1638 | 1719 |
| Keskmise palga nominaalkasv | 7,6 | 7,2 | 5,7 | 5,1 | 5,0 | 4,9 |
| *\* prognoos* |  |  |  |  |

Tarbimise kasvutempo jääb aga järgnevatel aastatel harjumuspärasest oluliselt madalamaks. Üheks põhjuseks on siin palgakasvu pidurdumine, mis on seni soodsa konjunktuuri ja kiire majanduskasvu taustal edasi lükkunud. Järgnevate kvartalite jooksul peaks aga majanduskasv ebasoodsa väliskeskkonna tõttu oluliselt aeglustuma, mis piirab palgakasvu võimalusi. Tarbija seisukohast on aga positiivne, et mõõdukama majanduskasvuga käib kaasas ka aeglasem hinnatõus. Kui aastatel 2017–2018 lõikas tarbijahindade tõus 3,4% palgatõusust ära, siis järgnevatel aastatel saab raha ostujõu nõrgenemine olema vaid veidi üle 2%.

Tarbijahinnad tõusid käesoleva aasta esimesel poolel 2,6%. Maailmamajanduse jahenemise ning kaubanduspingete tõttu on väliskeskkonnast tulenevad hinnasurved hakanud nõrgenema, avaldudes veidi madalamates nafta- ja toidu­hindades. Potentsiaalist kiirem majanduskasv koos väga madala tööpuudusega on põhjustamas palgasurveid ning kaasa toonud teenuste hinnatõusu kiirenemise, mis ulatus aasta esimesel poolel 3,8%ni. Kange alkoholi, õlle ja siidri aktsiisimäärade 25%ne langetamine jõudis juulis osaliselt hindadesse. Arvestades väliskeskkonna hinnasurvete taandumist ja sellest tingitud energiahindade mõningat langust ning madalama alkoholi aktsiisimäära mõju, jääb tarbijahindade tõus 2019. aasta teisel poolel 2% lähedale. Aasta kokkuvõttes tõusevad tarbijahinnad 2,2%. Lisaks mõjutab energiahindu elektri börsihinna langus mulluselt kõrgtasemelt, kaugkütte odavne­mine ning puidukütte hinnatõusu pidurdumine. Tarbijahindade tõus jääb lähiaastatel 2% juurde.

Kuigi tööjõu-uuringu andmed näitasid 2019. aasta esimeses poolaastas ligi 1% töötajate arvu kasvu, on hõive kasv aeglustumas kooskõlaliselt majanduskasvuga ning ettevõtete vähenenud optimismiga lähitulevikuks. Tööpuudus püsib stabiilselt 5% läheduses. Vähenev tööealine rahvastik ning suhteliselt madalale tasemele langenud tööpuudus on viinud olukorrani, kus ettevõtetel on üha raskem leida uusi töötajaid. Nii ehituses kui ka teeninduses on tööjõu­puudus teravaim äritegevust takistav tegur, kuid jaheneva majanduskonjunktuuri tingimustes on selle olulisus vähenemas. Samas teenindus- ja kaubandussektorites on tugeva sisenõudluse tõttu täiendavate töötajate palkamine endiselt aktuaalne. Käesoleval aastal ootame veel mõõdukat 1% töötajate arvu kasvu, mis on kooskõlas majandusarenguga. Hõive kasv aeglustub teisel poolaastal, seda eriti ehituse valdkonnas. Tööpuudus püsib käesoleval aastal 5% läheduses. Jaheneva majanduskeskkonna ning kasvavate palgaootuste tõttu eeldame tööpuuduse kerget tõusu, mis prognoosperioodi lõpuks jõuab 5,6%ni. Tööpuudust kergitab ka vanemaealiste tööturu aktiivsuse tõus, seda nii järk-järgult tõusva vanaduspensioniea kui ka töövõimereformi tõttu.

#### Palgakasv püsis käesoleva aasta alguses kiire, kuid aeglustus II kvartalis veidi ajutiste tegurite tõttu 7,4%ni I kvartali 7,9%lt. Palgakasv aeglustub koos majanduskasvuga. Prognoosi kohaselt ootame 2019. aasta palgakasvuks 7,2%, mis on veidi madalam kui eelmisel aastal, kuid eeldab siiski mõõduka kasvutempo jätkumist aasta teises pooles. Kuigi majanduskasvu ootusi on edaspidiseks alandatud, ei ole see vähendanud tuleviku palgatõusuootusi. 2020. aastaks prognoosime 5,7% palgakasvu, mis järgnevatel aastatel stabiliseerub 5% lähedal ja on kooskõlas majanduskasvuga. Tööturu pingete jätkumise tõttu ei ole põhjust oodata palgakulude osakaalu vähenemist suhtena SKPsse.

# 2. Kohaliku omavalitsuse üksuse finantsjuhtimise seadus ja eelarvestrateegia

## 2.1. Kohaliku omavalitsuse üksuse finantsjuhtimise seadus

Kohaliku omavalitsuse üksuse finantsjuhtimise seadus (edaspidi KOFS) sätestab kohaliku omavalitsuse üksuse eelarve koostamise, vastuvõtmise, täitmise ja aruandluse põhimõtted, kohaliku omavalitsuse üksuse arvestusüksuse finantsdistsipliini tagamise meetmed, finantsdistsipliini tagamise meetmete rakendamise kava koostamise põhimõtted ning raske finantsolukorra ohu kõrvaldamise menetluse põhimõtted.

KOFS jõustus 1. jaanuaril 2012.aastal. Alates 2012. aastast on eelarve koostamise ja investeeringute kavandamise aluseks nii valla arengukava kui ka eelarvestrateegia.

Vastavalt KOFSile koosneb eelarve osadest ning on kassapõhine või tekkepõhine. Alates 2019. aastast koostavad kõik kohalikud omavalitsused eelarve tekkepõhise arvestuse põhimõtte alusel. Sõltumata arvestusviisist on eelarve jaotatud viieks osaks:

**Põhitegevuse tulud**

Maksutulud, tulud kaupade ja teenuste müügist, saadavad toetused, muud tegevustulud.

**Põhitegevuse kulud**

Antavad toetused, muud tegevuskulud.

**Investeerimistegevus**

Põhivara soetus ja põhivara müük, põhivara soetuseks saadav ja antav sihtfinantseerimine, osaluste soetus ja müük, muude aktsiate ja osade soetus ja müük, antavad ja tagasilaekuvad laenud, finantstulud ja finantskulud.

**Finantseerimistegevus**

Laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine teenuste kontsessioonikokkulepete alusel.

Võetud laenude tagasimaksmise, kapitalirendi- ja faktooringukohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel.

**Likviidsete varade muutus**

Raha ja pangakontode saldo muutus, rahaturu- ja intressifondide aktsiate või osakute saldo muutus, soetatud võlakirjade saldo muutus.

Selline eelarvestruktuuri jaotus annab võimaluse eristada põhi- ja investeerimistegevust. Eelarvestruktuurist selgub omavalitsuse põhitegevuse tulude ja põhitegevuse kulude vahekord, dünaamika ja omafinantseerimise võimekus (investeeringute tegemise ja kohustuste tasumise võimekus). Netovõlakoormuse arvestuses võetakse omafinantseerimise võimekus omakorda aluseks omavalitsusüksuse netovõlakoormuse piirmäära suurendava näitajana.

## 2.2. Eelarve seosed eelarvestrateegiatega

Eelarvestrateegia koostatakse arengukavas sätestatud eesmärkide saavutamiseks, et planeerida kavandatavate tegevuste finantseerimist. Märjamaa valla eelarvestrateegia aastateks 2020-2023 kinnitati arengukava uue redaktsiooni lisana Märjamaa Vallavolikogu 15.10.2019 määrusega nr 79 „Märjamaa valla arengukava 2018-2030 uus redaktsioon“.

Märjamaa valla eelarvestrateegia koostamisel on lähtutud tekkepõhisest arvestusmetoodikast - tehingud kajastatakse vastavalt nende toimumisele, sõltumata sellest, millal nende eest raha laekub või välja makstakse.

Märjamaa valla eelarvestrateegia käsitleb Märjamaa valla ja sõltuvate üksuste 2018-2023 aasta põhitegevuse tulusid ja –kulusid, investeerimistegevust ja finantseerimistegevust ning likviidsete varade muutust. Eelarvestrateegia annab ülevaate omavalitsuse ja omavalitsuse kui arvestusüksuse finantsseisundist ning võimekusest olemasolevaid ja võetavaid kohustusi teenindada. Eelarvestrateegia kirjeldab omavalitsuse ja sõltuvate üksuse finantsolukorda ning võimaldab hinnata tulevaste rahavoogude kujunemist ning seeläbi loob aluse tänastele otsustele, mis mõjutavad omavalitsuse ja sõltuvate üksuse tegevust. Märjamaa valla sõltuvateks üksuseks on konsolideerimisgrupi üksused Märjamaa Haigla AS ja 2018. aasta juunis asutatud Sihtasutus Märjamaa Valla Spordikeskus. Konsolideerimisgruppi kuulub veel sidusettevõttena Aktsiaselts Matsalu Veevärk ja OÜ Vigala Hooldekodu.

Tabelis 2 on toodud võrdlusandmed 2020. aasta eelarve ja kinnitatud Märjamaa valla eelarvestrateegiaga.

2020. aasta eelarve ja eelarvestrateegias on mõningased erinevused. Tulud kaupade ja teenuste müügist on eelarves planeeritud 3,1% suuremana. Suurenemine on tingitud teiste valdade lasteaedade ja koolide arvlemise kasvust. Saadavad toetused tegevuskuludeks on planeeritud eelarves 1,6% väiksemana, sest eelarvestrateegias on planeeritud aasta jooksul eeldatavalt laekuvad sihtotstarbelised toetused tegevuskuludeks ehk projektitoetused. Tasandus ja toetusfondi suurused on planeeritud 2019. aasta tasemel, sest tegelikud toetuste summad selguvad 2020. aasta algul. Põhitegevuse kulud erinevad eelarvestrateegiaga võrreldes -5,5% antavate toetuste tegevuskulude osas ja 0,1% muude tegevuskulude osas. Põhitegevuse kulud suurenevad nii antavate toetuste kui muude tegevuskulude osas tasandus- ja toetusfondi summade kinnitamisel. Põhivara soetuste osas on erinevus eelarvestrateegiaga -1,1%.

**Tabel 2. Märjamaa valla koondeelarve võrdlus kinnitatud eelarvestrateegiatega**

*(eurodes)*

|  |  |  |  |  |  |
| --- | --- | --- | --- | --- | --- |
| **Tunnus** | **Kirje nimetus** | **2020 eelarvestrateegia**  | **2020 eelarve**  | **Muutused eurodes** | **Muutused %** |
|  | **PÕHITEGEVUSE TULUD**  | **11 424 820** | **11 383 910** | **-40 910** | **-0,4%** |
| 30 | Maksutulud | 6 806 600 | 6 806 600 | 0 | 0,0% |
| 32 | Tulud kaupade ja teenuste müügist | 675 000 | 696 204 | 21 204 | 3,1% |
| 3500, 352 | Saadavad toetused tegevuskuludeks  | 3 863 220 | 3 801 106 | -62 114 | -1,6% |
| 3825, 388 | Muud tegevustulud | 80 000 | 80 000 | 0 | 0,0% |
|  | **PÕHITEGEVUSE KULUD**  | **10 568 881** | **10 538 671** | **-30 210** | **-0,3%** |
| 41, 4500, 452 | Antavad toetused tegevuskuludeks | 690 692 | 652 724 | -37 968 | -5,5% |
| 50, 55, 60 | Muud tegevuskulud | 9 878 189 | 9 885 947 | 7 758 | 0,1% |
|  | **PÕHITEGEVUSE TULEM** | **855 939** | **845 239** | **-10 700** | **-1,3%** |
|  | **INVESTEERIMISTEGEVUS** | **-3 060 332** | **-3 049 632** | **10 700** | **-0,3%** |
| 15 | Põhivara soetus (-) | -1 010 591 | -999 891 | 10 700 | -1,1% |
| 3502 | Põhivara soetuseks saadav sihtfinantseerimine (+) | 144 541 | 144 541 | 0 | 0,0% |
| 4502 | Põhivara soetuseks antav sihtfinantseerimine (-) | -2 125 609 | -2 125 609 | 0 | 0,0% |
| 655 | Finantstulud (+) | 150 | 150 | 0 | 0,0% |
| 650 | Finantskulud (-) | -68 823 | -68 823 | 0 | 0,0% |
|  | **EELARVE TULEM (ÜLEJÄÄK (+)/PUUDUJÄÄK (-))** | **-2 204 393** | **-2 204 393** | **0** | **0,0%** |
|  | **FINANTSEERIMISTEGEVUS** | **2 204 393** | **2 204 393** | **0** | **0,0%** |
| 2585 | Kohustuste võtmine (+) | 2 700 000 | 2 700 000 | 0 | 0,0% |
| 2586 | Kohustuste tasumine (-) | -495 607 | -495 607 | 0 | 0,0% |
|  | **LIKVIIDSETE VARADE MUUTUS (+ suurenemine, - vähenemine)** | **0** | **0** | **0** |  |

# 3. Ülevaade Märjamaa valla 2020. aasta eelarvest

## 3.1. Eelarve ülesehitus ja esitusviis

Märjamaa valla 2020. aasta eelarve eelnõu koostamise aluseks on:

* Kohaliku omavalitsuse korralduse seadus.
* Kohaliku omavalitsuse üksuse finantsjuhtimise seadus.
* Märjamaa valla finantsjuhtimise kord.
* Märjamaa valla põhimäärus.
* Vigala osavalla põhimäärus.
* Märjamaa valla arengukava 2018-2030 uus redaktsioon koos investeeringute kavaga 2019-2023 ja Märjamaa valla eelarvestrateegiaga 2020-2023.
* Märjamaa valla ja Vigala valla ühinemisleping.
* Rahandusministeeriumi 2019. aasta suvine majandusprognoos.
* Märjamaa valla 2020. aasta eelarve eelnõu koostamise tingimused, ajakava ja põhitegevuse kulude piirmäärad.

Märjamaa valla 2020. aasta eelarve koosneb viiest ettenähtud osast:

* Põhitegevuse tulud.
* Põhitegevuse kulud.
* Investeerimistegevus.
* Finantseerimistegevus.
* Likviidsete varade muutus.

Märjamaa valla 2020. aasta eelarve on koostatud tekkepõhiselt, see tähendab, et tehingud kajastatakse vastavalt nende toimumisele, sõltumata sellest, millal nende eest raha laekub või välja makstakse.

Märjamaa valla 2020. aasta eelarve eelnõule on lisatud järgmised lisad:

Lisa 1 Märjamaa valla 2020. aasta eelarve.

Lisa 2 Märjamaa valla põhivara soetused ja põhivara soetusteks antavad toetused valdkondade lõikes 2020. aastal.

Peale eelarve vastuvõtmist vallavolikogus kinnitab vallavalitsus vastavalt Märjamaa valla eelarve koostamise, vastuvõtmise ja täitmise korrale alaeelarved, mille alusel asutakse valla eelarvet täitma.

Eraldi on põhitegevuse kuluna planeeritud reservfond 50 000 eurot ettenägematute väljaminekute tegemiseks.

Märjamaa valla 2020. aasta eelarve on koostatud üheks eelarveaastaks ning esitlusvaluutaks on euro.

## 3.2. Eelarve seosed arengukavaga

Märjamaa valla arengukava määrab Märjamaa valla prioriteetsed tegevussuunad ning eelarvestrateegia koostatakse selleks, et planeerida kavandatavate tegevuste finantseerimist eelseisval neljal eelarveaastal. Omakorda on eelarve koostamise ja investeeringute kavandamise aluseks nii valla arengukava kui ka eelarvestrateegia. Arengukavas toodud visiooni elluviimine toimub viie strateegilise valdkonnaülese eesmärgi realiseerimise kaudu.

Märjamaa valla arengukava 2018-2030 uue redaktsiooni võttis Märjamaa Vallavolikogu vastu 15.10.2019 määrusega nr 79 koos järgmiste lisadega:

* Lisa 1 „Arengukava 2018-2030“.
* Lisa 2 „Investeeringute kava 2019-2023“.
* Lisa 3 „Eelarvestrateegia 2020-2023“.
* Lisa 4 „Eelarvestrateegia tabelid“.

Arengukavas on toodud, et valla jätkusuutliku arengu tagab valla tugevuste ja arenguvõimaluste ärakasutamine ning valla nõrkuste osakaalu vähendamine ning ohtude vältimine ja ennetamine.

Visiooni elluviimiseks on püstitatud viis strateegilist valdkonnaülest eesmärki, mille täitmist toetavad valdkondlikud eesmärgid ning tegevused. Arengukavas on arvestatud kaheksa valdkonnaga, mis on liigitatud järgmiselt:

* Haridus, huvitegevus ja noorsootöö.
* Kultuur, sport, vaba aeg.
* Sotsiaalhoolekanne ja tervishoid.
* Tehniline infrastruktuur.
* Keskkond ja maakasutus.
* Ettevõtlus.
* Ühistransport.
* Valla juhtimine, koostöö ja avalik kord

Valdkonnaülesed eesmärgid on:

* + Märjamaa on turvaline, atraktiivne ning loodussõbraliku elu- ja töökeskkonna vald.
	+ Avalike teenuste võrgustik on optimaalne ja kättesaadav kõikidel vallaelanikele.
	+ Tehniline infrastruktuur on hästi toimiv ning vajadustele vastav.
	+ Välja on arendatud atraktiivsed ettevõtluspiirkonnad, vallas tegutsevad ettevõtted ja ettevõtlikud inimesed tagavad kõrge tööhõive ja tasuvad töökohad piirkonnas.
	+ Avatud, kogukondi kaasav ja piirkondade eripärasid arvestav juhtimine.

# 4. Koondeelarve

Koondeelarves tuuakse välja Märjamaa valla 2020. aasta eelarve põhitegevuse tulud ja –kulud ning investeerimis- ja finantseerimistegevus ning likviidsete varade muutus.

Märjamaa valla põhitegevuse tulude kogumaht 2020. aastal on 11 383 910 eurot ning põhitegevuse kulude kogumaht 10 538 671 eurot (vt. tabel 3). Võrreldes 2019. aastaga on põhitegevuse tulude kasvuks planeeritud 6,3% ja põhitegevuse kulude kasvuks 3,3%.

2020. aasta eelarve investeerimistegevuse osas ei ole planeeritud müüa põhivara. Põhivara on planeeritud soetada 999 891 euro eest. Põhivara soetuseks saadavaks sihtfinantseeringuks on planeeritud kokku 144 541 eurot ja põhivara soetuseks antavaks sihtfinantseeringuks 2 125 609 eurot. Finantstulud ja -kulud on planeeritud vastavalt 150 eurot ja 68 823 eurot. Investeerimistegevus on kokkuvõttes negatiivne summas 3 049 632 eurot.

**Tabel 3. Märjamaa valla koondeelarve**

*(eurodes)*

|  |  |  |  |  |  |  |
| --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **2019 tekkepõhine eelarve**  | **2020 tekkepõhine eelarve**  | **Muutused 2020/2019** | **Muutused %** |
|  | **PÕHITEGEVUSE TULUD**  | **10 609 842** | **10 708 329** | **11 383 910** | **675 581** | **6,3%** |
| 30 | Maksutulud | 5 867 704 | 6 206 886 | 6 806 600 | 599 714 | 9,7% |
| 32 | Tulud kaupade ja teenuste müügist | 693 698 | 653 914 | 696 204 | 42 290 | 6,5% |
| 3500, 352 | Saadavad toetused tegevuskuludeks  | 3 963 165 | 3 767 529 | 3 801 106 | 33 577 | 0,9% |
| 3825, 388 | Muud tegevustulud | 85 276 | 80 000 | 80 000 | 0 | 0,0% |
|  | **PÕHITEGEVUSE KULUD**  | **9 505 820** | **10 200 798** | **10 538 671** | **337 873** | **3,3%** |
| 41, 4500, 452 | Antavad toetused tegevuskuludeks | 583 216 | 645 354 | 652 724 | 7 370 | 1,1% |
| 50, 55, 60 | Muud tegevuskulud | 8 922 605 | 9 555 444 | 9 885 947 | 330 503 | 3,5% |
|  | **PÕHITEGEVUSE TULEM** | **1 104 022** | **507 531** | **845 239** | **337 708** | **66,5%** |
|  | **INVESTEERIMISTEGEVUS** | **-409 644** | **-4 277 957** | **-3 049 632** | **1 228 325** | **-28,7%** |
| 381 | Põhivara müük (+) | 35 222 | 0 | 0 | 0 |   |
| 15 | Põhivara soetus (-) | -1 022 895 | -3 167 113 | -999 891 | 2 167 222 | -68,4% |
| 3502 | Põhivara soetuseks saadav sihtfinantseerimine (+) | 684 816 | 1 250 310 | 144 541 | -1 105 769 | -88,4% |
| 4502 | Põhivara soetuseks antav sihtfinantseerimine (-) | -83 791 | -2 295 294 | -2 125 609 | 169 685 | -7,4% |
| 1501 | Osaluste soetus (-) | -200 | 0 | 0 | 0 |   |
| 655 | Finantstulud (+) | 181 | 100 | 150 | 50 | 50,0% |
| 650 | Finantskulud (-) | -22 977 | -65 960 | -68 823 | -2 863 | 4,3% |
|  | **EELARVE TULEM (ÜLEJÄÄK (+)/PUUDUJÄÄK (-))** | **694 378** | **-3 770 426** | **-2 204 393** | **1 566 033** | **-41,5%** |
|  | **FINANTSEERIMISTEGEVUS** | **-547 085** | **2 802 730** | **2 204 393** | **-598 337** | **-21,3%** |
| 2585 | Kohustuste võtmine (+) | 0 | 3 327 245 | 2 700 000 | -627 245 | -18,9% |
| 2586 | Kohustuste tasumine (-) | -547 085 | -524 515 | -495 607 | 28 908 | -5,5% |
|  | **LIKVIIDSETE VARADE MUUTUS (+ suurenemine, - vähenemine)** | **147 293** | **-967 696** | **0** | **967 696** | **-100,0%** |

2020. aasta eelarves kavandatud **põhitegevuse tulem** ehk põhitegevuse tulude ja kulude vahe on 845 239 eurot, mis näitab, et eelarve koostamisel on kohaliku omavalitsuse üksuse finantsjuhtimise põhinõudest kinni peetud ja võrreldes eelmise aasta eelarvega on põhitegevuse tulem suurenenud. Eelarve finantseerimistegevus on kogusummas positiivne 2 204 393 eurot, mis saadakse kohustuste võtmise ja kohustuste tasumise vahena.

**Eelarve tulem** saadakse põhitegevuse tulude kogusumma ja põhitegevuse kulude eelarveosa kogusumma vahena, millele on liidetud investeerimistegevuse kogusumma. Märjamaa valla kavandatud eelarve tulem on negatiivne summas 2 204 393 eurot. Kohaliku omavalitsuse üksuse finantsjuhtimise seaduse alusel peab eelarve tulem võrduma likviidsete varade muutuse eelarveosa kogusumma ja finantseerimistegevuse eelarveosa kogusumma vahega.

Märjamaa valla eelarve tulubaasi kogumahuks on kavandatud 14 228 601 eurot. Võrreldes 2019.aasta kinnitatud eelarvega on vähenemine 12,5%, mis on peamiselt tingitud põhivara soetuse ning põhivara soetuseks saadava sihtfinantseerimise vähenemisega. Samuti lisanduvad tasandus- ja toetusfondi eraldiste muutused, mis praegu on planeeritud 2019. aasta tasemel. (vt. tabel 4).

**Tabel 4. Märjamaa valla tulubaas tululiikide lõikes**

*(eurodes)*

|  |  |  |  |  |  |  |
| --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **2019 tekkepõhine eelarve**  | **2020 tekkepõhine eelarve**  | **Muutused 2020/2019** | **Muutused %** |
|  | **PÕHITEGEVUSE TULUD**  | **10 609 842** | **10 708 329** | **11 383 910** | **675 581** | **6,3%** |
| **30** | **MAKSUTULUD** | **5 867 704** | **6 206 886** | **6 806 600** | **599 714** | **9,7%** |
| 3000 | Füüsilise isiku tulumaks | 5 368 024 | 5 716 586 | 6 300 000 | 583 414 | 10,2% |
| 3030 | Maamaks | 499 680 | 490 300 | 506 600 | 16 300 | 3,3% |
| **32** | **TULUD KAUPADE JA TEENUSTE MÜÜGIST** | **693 698** | **653 914** | **696 204** | **42 290** | **6,5%** |
| **320** | **RIIGILÕIVUD** | **14 975** | **12 500** | **12 500** | **0** | **0,0%** |
| **322** | **TEGEVUSTULUD** | **631 860** | **599 856** | **642 561** | **42 705** | **7,1%** |
| 3220 | Laekumised haridusasutuste majandustegevusest | 343 389 | 341 266 | 387 541 | 46 275 | 13,6% |
| 3221 | Laekumised kultuuri- ja kunstiasutuste majandustegevusest | 154 026 | 142 920 | 129 470 | -13 450 | -9,4% |
| 3222 | Laekumised spordi- ja puhkeasutuste majandustegevusest | 114 194 | 109 600 | 119 500 | 9 900 | 9,0% |
| 3224 | Laekumised sotsiaalasutuste majandustegevusest | 10 733 | 1 620 | 1 650 | 30 | 1,9% |
| 3225 | Laekumised elamu- ja kommunaalasutuste majandustegevusest | 1 264 | 900 | 1 250 | 350 | 38,9% |
| 3227 | Laekumised korrakaitseasutuste majandustegevusest | 8 173 | 3 400 | 3 000 | -400 | -11,8% |
| 3229 | Laekumised üldvalitsemisasutuste majandustegevusest | 81 | 150 | 150 | 0 | 0,0% |
| **323** | **KAUPADE JA TEENUSTE MÜÜK** | **46 863** | **41 558** | **41 143** | **-415** | **-1,0%** |
| 3233 | Üüri- ja renditulud | 41 808 | 38 713 | 39 213 | 500 | 1,3% |
| 3237 | Laekumised õiguste müügist | 1 054 | 580 | 880 | 300 | 51,7% |
| 3238 | Muu kaupade ja teenuste müük  | 4 000 | 2 265 | 1 050 | -1 215 | -53,6% |
| **3500, 352** | **SAADAVAD TOETUSED TEGEVUSKULUDEKS** | **3 963 165** | **3 767 529** | **3 801 106** | **33 577** | **0,9%** |
| 35200 | Tasandusfond  | 789 725 | 662 334 | 662 334 | 0 | 0,0% |
| 35201 | Toetusfond  | 2 939 571 | 3 000 886 | 3 000 886 | 0 | 0,0% |
| 3500 | Sihtotstarbelised toetused tegevuskuludeks | 233 869 | 104 309 | 137 886 | 33 577 | 32,2% |
| **3825, 388** | **MUUD TEGEVUSTULUD** | **85 276** | **80 000** | **80 000** | **0** | **0,0%** |
| 38250, 38251 | Kaevandamisõiguse tasu | 66 517 | 70 000 | 70 000 | 0 | 0,0% |
| 38254 | Laekumine vee erikasutusest  | 6 728 | 10 000 | 10 000 | 0 | 0,0% |
| 3880, 3888 | Muud eelpool nimetamata tegevustulud | 12 031 | 0 | 0 | 0 |   |
|  | **INVESTEERIMISTEGEVUSE TULUD**  | **720 219** | **1 250 410** | **144 691** | **-1 105 719** | **-88,4%** |
| **381** | **Põhivara müük (+)** | **35 222** | **0** | **0** | **0** |  |
| **3502** | **Põhivara soetuseks saadav sihtfinantseerimine (+)** | **684 816** | **1 250 310** | **144 541** | **-1 105 769** | **-88,4%** |
| **655** | **Finantstulud (+)** | **181** | **100** | **150** | **50** | **50,0%** |
|  | **FINANTSEERIMISTEGEVUSE TULUD**  | **0** | **3 327 245** | **2 700 000** | **-627 245** | **-18,9%** |
| **2585** | **Kohustuste võtmine (+)** | **0** | **3 327 245** | **2 700 000** | **-627 245** | **-18,9%** |
|  | **LIKVIIDSETE VARADE MUUTUS**  | **147 293** | **-967 696** | **0** | **967 696** | **-100,0%** |
|  | **VALLA TULUBAAS KOKKU** | **11 182 768** | **16 253 680** | **14 228 601** | **-2 025 079** | **-12,5%** |

Märjamaa valla 2020. aasta eelarve kulubaasi kogumahuks on kavandatud samuti 14 228 601 eurot, millest põhitegevuse kulud moodustavad 10 538 671 eurot ehk 74,0%, investeerimistegevuse kulud 3 194 323 eurot ehk 22,5% ja finantseerimistegevuse kulud 495 607 eurot ehk 3,5% (vt. tabel 5). Võrreldes möödunud aastaga väheneb valla kulubaas samuti 12,5%. Kulubaasi lisanduvad samuti tasandus- ja toetusfondi eraldistega seotud muutused ja 2019. aastast ületulevad jäägid.

**Tabel 5. Märjamaa valla kulubaas kululiikide lõikes**

*(eurodes)*

|  |  |  |  |  |  |  |
| --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **2019 tekkepõhine eelarve**  | **2020 tekkepõhine eelarve**  | **Muutused 2020/2019** | **Muutused %** |
| **4,5,6** | **PÕHITEGEVUSE KULUD** | **9 505 820** | **10 200 798** | **10 538 671** | **337 873** | **3,3%** |
|  | **Antavad toetused tegevuskuludeks** | **583 216** | **645 354** | **652 724** | **7 370** | **1,1%** |
| 413 | Sotsiaalabitoetused ja muud toetused füüsilistele isikutele | 343 817 | 388 857 | 359 602 | -29 255 | -7,5% |
| 4500 | Sihtotstarbelised toetused tegevuskuludeks | 196 782 | 206 584 | 241 583 | 34 999 | 16,9% |
| 452 | Mittesihtoststarbelised toetused | 42 616 | 49 913 | 51 539 | 1 626 | 3,3% |
|  | **Muud tegevuskulud** | **8 922 605** | **9 555 444** | **9 885 947** | **330 503** | **3,5%** |
| 50 | Personalikulud | 5 599 100 | 6 112 334 | 6 347 081 | 234 747 | 3,8% |
| 55 | Majandamiskulud | 3 310 219 | 3 398 560 | 3 487 230 | 88 670 | 2,6% |
| 60 | Muud kulud | 13 285 | 44 550 | 51 636 | 7 086 | 15,9% |
|  | **INVESTEERIMISTEGEVUSE KULUD** | **1 129 863** | **5 528 367** | **3 194 323** | **-2 334 044** | **-42,2%** |
| **15** | **Põhivara soetus (-)** | **1 022 895** | **3 167 113** | **999 891** | **-2 167 222** | **-68,4%** |
| **4502** | **Põhivara soetuseks antav sihtfinantseerimine (-)** | **83 791** | **2 295 294** | **2 125 609** | **-169 685** | **-7,4%** |
| **1501** | **Osaluste soetus (-)** | **200** | **0** | **0** |  |  |
| **650** | **Finantskulud (-)** | **22 977** | **65 960** | **68 823** | **2 863** | **4,3%** |
|  | **FINANTSEERIMISTEGEVUSE KULUD** | **547 085** | **524 515** | **495 607** | **-28 908** | **-5,5%** |
| **2586** | **Kohustuste tasumine (-)** | **547 085** | **524 515** | **495 607** | **-28 908** | **-5,5%** |
|  | **VALLA KULUBAAS KOKKU** | **11 182 769** | **16 253 680** | **14 228 601** | **-2 025 079** | **-12,5%** |

# 5. Põhitegevuse tulud

Põhitegevuse tuludesse on 2020. aastaks kavandatud 11 383 910 eurot ehk 6,3% enam kui 2019. aasta kinnitatud eelarvesse oli planeeritud. Põhitegevuse tuludest moodustavad 59,8% maksutulude laekumised, 6,1% tulud kaupade ja teenuste müügist, 33,4% saadavad toetused tegevuskuludeks ja 0,7 % muud tegevustulud (vt. tabel 6). Põhitegevuse tuludest on kasvanud maksutulude osakaal 1,8 protsendipunkti ja vähenenud saadavate toetuste osakaal tegevuskuludeks samuti 1,8 protsendipunkti. Tulude osakaal kaupade ja teenuste müügist ja muude tegevustulude osakaal on jäänud samale tasemele.

**Tabel 6. Põhitegevuse tulud**

*(eurodes)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **%** | **2019 tekkepõhine eelarve**  | **%** | **2020 tekkepõhine eelarve**  | **%** |
|  | **PÕHITEGEVUSE TULUD**  | **10 609 842** | **100,0%** | **10 708 329** | **100,0%** | **11 383 910** | **100,0%** |
| 30 | Maksutulud | 5 867 704 | 55,3% | 6 206 886 | 58,0% | 6 806 600 | 59,8% |
| 32 | Tulud kaupade ja teenuste müügist | 693 698 | 6,5% | 653 914 | 6,1% | 696 204 | 6,1% |
| 3500, 352 | Saadavad toetused tegevuskuludeks  | 3 963 165 | 37,4% | 3 767 529 | 35,2% | 3 801 106 | 33,4% |
| 3825, 388 | Muud tegevustulud | 85 276 | 0,8% | 80 000 | 0,7% | 80 000 | 0,7% |

Põhitegevuse tulude struktuurist annab graafilise ülevaate joonis 1.

Joonis 1 Põhitegevuse tulude struktuur 2020. aastal

**Maksutulud 6 806 600 eurot ning kasvuks 9,7 %.**

Maksud jagunevad riiklikeks ja kohalikeks maksudeks. Maksukorralduse seaduse alusel on riiklikud maksud füüsilise isiku tulumaks ja maamaks. Need on maksud, mis osaliselt või täielikult laekuvad kohaliku omavalitsuse eelarvesse.

Märjamaa valla peamise tuluallika üksikisiku tulumaksu prognoosi aluseks on Rahandusministeeriumi suvine majandusprognoos, mille kohaselt arvestatakse palga nominaalkasvuks 2020. aastal 5,7%.

Füüsilise isiku tulumaksu laekumist reguleerivad tulumaksuseadus ja füüsilise isiku tulumaksu kohaliku omavalitsuse üksustele eraldamise kord. Tulumaksu laekumist mõjutab maksumaksjate arv, brutosissetulek ja riigi poolt igal aastal omavalitsustele kehtestatav tulumaksu laekumise määr.

Märjamaa valla maksumaksja on kodanik, kes on registreeritud valla elanike registris. Residendist füüsilise isiku maksustatavast tulust laekus kohalikule omavalitsusele alates 2014. aastast 11,6%. Tulumaksu seaduse muutmisega suurendati füüsilise isiku tulumaksu laekumisest kohalikele omavalitsustele ülekantava osa määrasid. 2018. aastast laekub kohalikele omavalitsustele 11,86% ja 2019. aastast 11,93% residendist füüsilise isiku maksustatavast tulust. Rahandusministeeriumi suvise majandusprognoosi alusel on 2020. aastaks planeeritud laekumist suurendada 11,96%ni. Maksumaksja elukohana kalendriaastal käsitletakse maksuhalduri peetavasse maksukohuslase registrisse sama kalendriaasta 1. jaanuari seisuga kantud elukohta.

Kinnitatud eelarvestrateegias ja eelarves on järgmiseks aastaks planeeritud füüsilise isiku tulumaksu laekumiseks 6 300 000 eurot ja kasvuks võrreldes 2019. aasta loodetava laekumisega 9% ning võrreldes algselt kinnitatud 2019. aasta eelarvega 10,2%. Tõenäoliselt on tegelik laekumine veelgi suurem, sest 9 kuuga on üksikisiku tulumaksu laekunud 12% enam võrreldes eelmise aasta sama perioodiga.

Eelarvestrateegias 2019-2023 prognoositud tulumaksu laekumisest annab ülevaate tabel 7.

**Tabel 7. Tulumaksu laekumise prognoos**

|  |  |  |  |  |  |  |
| --- | --- | --- | --- | --- | --- | --- |
|   | **2018** | **2019\*** | **2020\*** | **2021\*** | **2022\*** | **2023\*** |
| Maksumaksjate arv\* | 3 544 | 3 654 | 3 773 | 3 791 | 3 808 | 3 822 |
| Maksumaksjate arvu muutus | 5,9% | 3,1% | 3,3% | 0,5% | 0,4% | 0,4% |
| Väljamaksed füüsilistele isikutele\* | 44 796 875 | 48 454 196 | 52 808 045 | 55 448 446 | 58 256 497 | 61 165 130 |
|   |   |   |   |   |   |   |
| Sissetulek inimese kohta kuus | 1 053 | 1 105 | 1 166 | 1 219 | 1 275 | 1 333 |
| Sissetuleku kasv | 2,5% | 5,0% | 5,5% | 4,5% | 4,6% | 4,6% |
| Sissetuleku kasv Eestis kokku | 7,6% | 6,4% | 5,2% | 5,0% | 4,9% | 4,9% |
|   |   |   |   |   |   |   |
| Tulumaksu laekumine\* | 5 403 268 | 5 780 586 | 6 300 000 | 6 615 000 | 6 950 000 | 7 297 000 |
| Tulumaksu laekumise kasv | 10,4% | 7,0% | 9,0% | 5,0% | 5,1% | 5,0% |
| Tulumaksu laekumise ja sissetulekute suhe | 11,86% | 11,93% | 11,93% | 11,93% | 11,93% | 11,93% |

*\* prognoos*

Maamaks on riiklik maks, mis laekub täies ulatuses kohaliku omavalitsuse eelarvesse. Märjamaa vallas on kehtestatud maamaksumääraks 2,5% maa maksustamishinnast aastas ning põllumajandussaaduste tootmiseks kasutusel oleva haritava maa ja loodusliku rohumaa maamaksumäär on 2,0% maa maksustamishinnast aastas. Maamaksu määrad on kehtestatud Märjamaa Vallavolikogu 19.12.2017 määrusega nr 11 „Maamaksumäära kehtestamine“. Kehtestatud maamaksu määrad on maksimaalsed. 2020. aastaks on planeeritud maamaksu laekumiseks 506 600 eurot ning kasvuks 3,3%. Maamaksu osakaal põhitegevuse tuludest moodustab 4,5%.

**Tulud kaupade ja teenuste müügist 696 204 eurot ning kasvuks 6,5%.**

Kaupade ja teenuste müügist saadavate tulude eelarve suureneb 6,5% võrreldes eelmise aasta kinnitatud eelarvega. Kaupade ja teenuste müügitulud suurenevad kokku 42 290 euro võrra ja moodustavad 6,1% põhitegevuse tuludest.

* Riigilõivusid on planeeritud 2020. aastaks 12 500 eurot ja laekumine on planeeritud 2019. aasta tasemel. Riigilõivude laekumist reguleerib Riigilõivuseadus. Vallale laekub riigilõivu ehitus- ja kasutuslubade väljastamise eest.
* Laekumised haridusasutuste majandustegevusest on planeeritud 387 541 eurot ning haridusasutuste tulud suurenevad 46 275 euro võrra ehk 13,6%. Märjamaa Vallavolikogu 19.06.2018 määrusega nr 28 „Vanemate omaosalus Märjamaa valla koolieelsetes lasteasutustes“ kehtestati kohatasu määraks lasteaedades 7% kuus Vabariigi Valitsuse kehtestatud töötasu alammäärast. Märjamaa valla eelarves on arvestatud kohatasud prognoositud kuutöötasu alammääraga (540 eurot+5%, so 567 eurot), arvesse võttes määruses toodud üleminekusätteid. Toidupäeva maksumused on arvestatud lasteaedades kehtestatud määradele, mis jäävad keskmiselt vahemikku 1,2-2,0 eurot päevas. Laekumiste suurenemine on tingitud teiste valdade lasteaedade ja koolide laste ja õpilaste arvude suurenemisest, kes kasutavad Märjamaa valla teenuseid ja Vana-Vigala õpilaskodu tulude suurenemisest seoses õpilaste arvu kasvuga.
* Laekumised kultuuri- ja kunstiasutuste majandustegevusest on planeeritud 129 470 eurot ning vähenemiseks 9,4%. Tulud vähenevad 13 450 euro võrra. Tulude vähenemine on seotud Märjamaa Rahvamaja baari üüritulude vähenemisega ja Märjamaa kino külastajate arvu vähenemisega. Tõenäoliselt avaldab mõju kinokülastajate arvu vähenemisele kino avamine Raplas.
* Laekumised spordi- ja puhkeasutuste (Märjamaa ujula ja Hobulaiu puhkebaas) majandustegevusest on planeeritud 119 500 eurot ning kasvuks 9,0% ehk 9900 eurot.
* Laekumised sotsiaalasutuste majandustegevusest on planeeritud Märjamaa Sotsiaalkeskuse tulu 1650 eurot, kasvuks 1,9%.
* Laekumised elamu- ja kommunaalasutuste (kalmistu ja bussijaam) majandustegevusest on planeeritud 1250 eurot ja kasvuks 38,9%.
* Laekumised korrakaitseasutuste majandustegevusest on planeeritud 3000 eurot Varbola vabatahtliku päästekomando tegevuse toetamiseks ja tulud vähenevad 400 euro võrra ehk 11,8%.
* Laekumised üldvalitsemisasutuste majandustegevusest (vallavalitsuse kantseleiteenused ja enampakkumiste osavõtutasud) on planeeritud 150 eurot 2019. aasta tasemel.
* Üüri- ja rendituludeks on planeeritud 39 213 eurot ning kasvuks 1,3 %. Siia gruppi kuuluvad üür ja rent kinnisvarainvesteeringutelt, eluruumidelt (sh sotsiaalkorterid) ja mitteeluruumidelt ning kommunaalteenused.
* Laekumised õiguste müügist on planeeritud 880 eurot, sealhulgas hoonestusõiguse seadmise tasu Katlamaja kinnistult Orgita külas 80 eurot ja Päikesepargi kinnistult 300 eurot ning tasudeks äritegevusega tegelemise õiguse loa eest 500 eurot. Planeeritud kasvuks õiguste müügist on 51,7%.
* Muude kaupade ja teenuste müük on planeeritud 1050 eurot, sealhulgas maade erastamise, valla kalendrite müügitulud. Tulude vähenemine on 53,6% on tingitud sellest, et Vigala osavallas ei osutata enam niitmisteenust.

**Saadavad toetused tegevuskuludeks 3 801 106 eurot ning suurenemiseks 0,9 %.**

Mittesihtotstarbelised toetused tasandus- ja toetusfondist on järgmiseks aastaks planeeritud 2019. aastaks kinnitatud eraldiste tasemel, kokku 3 663 220 eurot sh tasandusfondist 662 334 eurot ja toetusfondist 3 000 886 eurot. Tegelikud tasandus- ja toetusfondist määratud summad selguvad 2020. aasta algul.

Sihtotstarbelised toetused tegevuskuludeks on planeeritud kokku 137 886 eurot järgmiselt: koolipiima ja -puuvilja toetus 6500 eurot, toetus õppelaenude põhiosade tagastamiseks ja erisoodustuse maksude tasumiseks 1164 eurot, toetus Vigala õpilaskodu ülalpidamiseks 76 000 eurot, projekti „500 kodu korda“ laekumised 14 000 eurot ja projekti „Puuetega inimeste eluaseme füüsiline kohandamine Märjamaa vallas“ laekumised 40 222 eurot.

**Muud tegevustulud 80 000 eurot.**

Muud tegevustulud on planeeritud 2019. aasta tasemel sh kaevandamisõiguse tasud 70 000 eurot ja vee erikasutustasu 10 000 eurot.

# 6. Põhitegevuse kulud

Märjamaa valla 2020. aasta põhitegevuse kulude kogumahuks on planeeritud **10 538 671 eurot** ning kasvuks 3,3% ehk 337 873 eurot enam kui 2019. aastaks kinnitatud eelarve.

**Tabel 8. Põhitegevuse kulud**

*(eurodes)*

|  |  |  |  |  |  |  |
| --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **2019 tekkepõhine eelarve**  | **2020 tekkepõhine eelarve**  | **Muutused 2020/2019** | **Muutused %** |
| **4,5,6** | **PÕHITEGEVUSE KULUD** | **9 505 820** | **10 200 798** | **10 538 671** | **337 873** | **3,3%** |
|  | **Antavad toetused tegevuskuludeks** | **583 216** | **645 354** | **652 724** | **7 370** | **1,1%** |
| 413 | Sotsiaalabitoetused ja muud toetused füüsilistele isikutele | 343 817 | 388 857 | 359 602 | -29 255 | -7,5% |
| 4500 | Sihtotstarbelised toetused tegevuskuludeks | 196 782 | 206 584 | 241 583 | 34 999 | 16,9% |
| 452 | Mittesihtoststarbelised toetused | 42 616 | 49 913 | 51 539 | 1 626 | 3,3% |
|  | **Muud tegevuskulud** | **8 922 605** | **9 555 444** | **9 885 947** | **330 503** | **3,5%** |
| 50 | Personalikulud | 5 599 100 | 6 112 334 | 6 347 081 | 234 747 | 3,8% |
| 55 | Majandamiskulud | 3 310 219 | 3 398 560 | 3 487 230 | 88 670 | 2,6% |
| 60 | Muud kulud | 13 285 | 44 550 | 51 636 | 7 086 | 15,9% |

Põhitegevuse kulud jaotuvad kaheks eelarveosaks:

**1) antavad toetused tegevuskuludeks** sh sotsiaalabitoetused ja muud toetused füüsilistele isikutele, sihtotstarbelised toetused tegevuskuludeks, mittesihtotstarbelised toetused;

**2) muud tegevuskulud** sh personalikulud, majandamiskulud, muud kulud.

Märjamaa valla põhitegevuse kuludest moodustavad 93,8% muud tegevuskulud ja 6,2% antavad toetused tegevuskuludeks.

Antavatest toetustest on omakorda sotsiaalabitoetusteks ja muudeks toetusteks füüsilistele isikutele planeeritud 359 602 eurot, sihtotstarbelisteks toetusteks tegevuskuludeks 241 583 eurot ning mittesihtotstarbelisteks toetusteks 51 539 eurot.

Muudest tegevuskuludest on personalikuludeks planeeritud 6 347 081 eurot, majandamiskuludeks 3 487 230 eurot ja muudeks kuludeks 51 636 eurot. Muude kulude hulgas on planeeritud reservfond 50 000 eurot. Kõikide asutuste 2020. aasta personalikulude kasvuks on üldjuhul planeeritud 5% ja majandamiskuludeks 2%. Alampalga kasvuks on planeeritud 5,0%, 540lt eurolt 567 eurole.

Põhitegevuse kulude struktuurist annab graafilise ülevaate joonis 2.

Joonis 2 Põhitegevuse kulude struktuur 2020.aastal

# 7. Investeerimistegevus

Investeerimistegevuse eelarveosasse planeeritakse kohaliku omavalitsuse üksuse finantsjuhtimise seaduse kohaselt põhivara soetust ja põhivara müüki, põhivara soetuseks saadavat ja antavat sihtfinantseerimist, osaluste soetust ja müüki, muude aktsiate ja osade soetust ja müüki, antavaid ja tagasilaekuvaid laenusid ning finantstulusid ja finantskulusid.

Märjamaa valla 2020. aasta investeerimistegevuse eelarvesse on planeeritud põhivara soetus, põhivara soetuseks saadav ja põhivara soetuseks antav sihtfinantseerimine ning finantstulud ja –kulud (vt. tabel 9).

Kokkuvõttes on 2020. aasta investeerimistegevuse koondeelarve 3  049 632 euro ulatuses negatiivne.

**Tabel 9. Investeerimistegevus**

*(eurodes)*

|  |  |  |  |  |  |  |
| --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **2019 tekkepõhine eelarve**  | **2020 tekkepõhine eelarve**  | **Muutused 2020/2019** | **Muutused %** |
|  | **INVESTEERIMISTEGEVUS** | **-409 644** | **-4 277 957** | **-3 049 632** | **1 228 325** | **-28,7%** |
| 381 | Põhivara müük (+) | 35 222 | 0 | 0 | 0 |   |
| 15 | Põhivara soetus (-) | -1 022 895 | -3 167 113 | -999 891 | 2 167 222 | -68,4% |
| 3502 | Põhivara soetuseks saadav sihtfinantseerimine (+) | 684 816 | 1 250 310 | 144 541 | -1 105 769 | -88,4% |
| 4502 | Põhivara soetuseks antav sihtfinantseerimine (-) | -83 791 | -2 295 294 | -2 125 609 | 169 685 | -7,4% |
| 1501 | Osaluste soetus (-) | -200 | 0 | 0 | 0 |   |
| 655 | Finantstulud (+) | 181 | 100 | 150 | 50 | 50,0% |
| 650 | Finantskulud (-) | -22 977 | -65 960 | -68 823 | -2 863 | 4,3% |

**Põhivara soetus 999 891 eurot**

Märjamaa valla 2020. aasta eelarvesse kavandatud investeeringud koos finantseerimisallikatega on toodud tabelis 10. Suuremad investeeringud on suunatud vaba aja ja kultuuri, majanduse ning hariduse valdkonda. Kaasava eelarve investeeringute tarbeks on planeeritud 20 000 eurot. Kokku on 2020. aastal planeeritud investeerida põhivarasse 3 125 500 eurot.

**Tabel 10. Investeeringuobjektid ja nende finantseerimine**

*(eurodes)*

|  |  |  |  |  |
| --- | --- | --- | --- | --- |
| **Tunnus** | **Investeeringuobjektid** | **Sihtfinantseerimine 2020** | **Valla osalus 2020** | **Eelarve kokku 2020** |
| **01** | **Üldised valitsussektori teenused** | **0** | **90 000** | **90 000** |
| 0111201 | Vallamaja keskküttesüsteemi rekonstrueerimine | 0 | 70 000 | 70 000 |
| 0111201 | Vallamaja WC-de rekonstrueerimine | 0 | 20 000 | 20 000 |
| **04** | **MAJANDUS** | **0** | **500 000** | **500 000** |
| 0451024 | Märjamaa teede investeeringud - kruusakattega teede rekonstrueerimine, mustkatete ehitus | 0 | 400 000 | 400 000 |
| 0451024 | Märjamaa-Orgita kergliiklustee rekonstrueerimine | 0 | 20 000 | 20 000 |
| 0451026 | Vigala osavalla teede investeeringud - kattega ja katteta teede remont | 0 | 80 000 | 80 000 |
| **05** | **KESKKONNAKAITSE** | **5 000** | **32 000** | **37 000** |
| 05100 | Orgita külla Märjamaa uue jäätmejaama eelprojekti koostamine | 0 | 12 000 | 12 000 |
| 0560002 | Vana-Vigala mõisapargi rekonstrueerimine (KIK) | 5 000 | 20 000 | 25 000 |
| **06** | **ELAMU- JA KOMMUNAALMAJANDUS** | **30 000** | **30 000** | **60 000** |
| 0630009 | Hajaasustuse programm 2020 (EAS) | 30 000 | 30 000 | 60 000 |
| **08** | **VABA AEG, KULTUUR JA RELIGIOON** | **80 000** | **2 172 609** | **2 252 609** |
| 0810201 | Märjamaa ujula katuse rekonstrueerimine (MATA) | 80 000 | 66 000 | 146 000 |
| 0810214 | Märjamaa spordihoone ehitus  | 0 | 1 865 609 | 1 865 609 |
| 0810214 | Märjamaa spordihoone parkla projekteerimine ja ehitamine sh sademevete äravoolusüsteemi projekteerimine ja ehitamine | 0 | 170 000 | 170 000 |
| 0810223 | Kaasava eelarve investeeringud | 0 | 20 000 | 20 000 |
| 0820204 | Varbola noortekeskuse ja rahvamaja rekonstrueerimine | 0 | 26 000 | 26 000 |
| 0820207 | Vana-Vigala rahvamaja rekonstrueerimine | 0 | 25 000 | 25 000 |
| **09** | **HARIDUS** | **29 541** | **126 350** | **155 891** |
| 0911002 | Kasti-Orgita lasteaia Orgita hoone sademevete äravoolusüsteemi projekteerimine ja ehitamine | 0 | 20 000 | 20 000 |
| 0911004 | Sipa-Laukna lasteaia Sipa hoone sademevete äravoolusüsteemi projekteerimine ja ehitamine | 0 | 20 000 | 20 000 |
| 0911004 | Sipa-Laukna lasteaia Sipa hoone idatiiva katuse remont koos lisatöödega | 0 | 15 000 | 15 000 |
| 0921205 | Varbola-Lasteaed algkooli hoone rekonstrueerimine | 0 | 8 550 | 8 550 |
| 0921205 | Varbola-Lasteaed algkooli valgustus ja ripplagi kooliruumidesse | 0 | 10 000 | 10 000 |
| 0921206 | Kivi-Vigala põhikooli lasteaia hoone energiatõhususe parendamine | 0 | 9 000 | 9 000 |
| 0921207 | Vana-Vigala põhikooli hoone energiatõhususe parendamine | 0 | 11 000 | 11 000 |
| 0921204 | Märjamaa gümnaasiumi vana osa koridoride, vee- ja kanalisatsioonitorustike, põrandate, seinte, lagede, valgustuse ja sise peatrepi käsipuude rekonstrueerimine | 0 | 16 000 | 16 000 |
| 0921204 | Märjamaa gümnaasiumi algklasside maja akende vahetamine (83 tk) | 0 | 16 800 | 16 800 |
| 0921204 | Märjamaa gümnaasiumi territooriumile mini-multiväljaku rajamine (PRIA) | 29 541 | 0 | 29 541 |
| **10** | **SOTSIAALNE KAITSE** | **0** | **30 000** | **30 000** |
| 1020003 | Vigala hooldekodu rekonstrueerimine | 0 | 30 000 | 30 000 |
|  | **KOKKU**  | **144 541** | **2 980 959** | **3 125 500** |

**Põhivara soetuseks saadav sihtfinantseerimine 144 541 eurot**

Katteallikatena on planeeritud saada põhivara soetuseks sihtotstarbelisi vahendeid 144 541 eurot (vt. tabel 10).

**Põhivara soetuseks antav sihtfinantseerimine 2 125 609 eurot**

Planeeritud Hajaasustuse programm 60 000 eurot, Märjamaa spordihoone ehitus 1 865 609 eurot, Märjamaa spordihoone parkla projekteerimine ja ehitamine sh sademevete äravoolusüsteemi projekteerimine ja ehitamine 170 000 eurot ja Vigala hooldekodu rekonstrueerimine 30 000 eurot.

**Finantstulud 150 eurot**

Planeeritud intressitulud kodumaistelt hoiustelt.

**Finantskulud 68 823 eurot**

Planeeritud intressikulud võetud laenudelt ja kapitalirendikohustuselt.

# 8. Finantseerimistegevus ja netovõlakoormus

Finantseerimistegevus on eelarve põhitegevuse tulude ja –kulude ning investeerimistegevuse vahe katmiseks teostatavad finantstehingud. Finantseerimistegevuse eelarveosa jaotatakse vähemalt järgmisteks liikideks:

* laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine teenuste kontsessioonikokkulepete alusel;
* võetud laenude tagasimaksmine, kapitalirendi- ja faktooringukohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel.

Märjamaa valla finantseerimistegevusest annab ülevaate tabel 11.

**Tabel 11. Finantseerimistegevus**

*(eurodes)*

|  |  |  |  |  |  |  |
| --- | --- | --- | --- | --- | --- | --- |
| **Tunnus** | **Kirje nimetus** | **2018 kassapõhine täitmine**  | **2019 tekkepõhine eelarve**  | **2020 tekkepõhine eelarve**  | **Muutused 2020/2019** | **Muutused %** |
|  | **FINANTSEERIMISTEGEVUS** | **-547 085** | **2 802 730** | **2 204 393** | **-598 337** | **-21,3%** |
| 2585 | Kohustuste võtmine (+) | 0 | 3 327 245 | 2 700 000 | -627 245 | -18,9% |
| 2586 | Kohustuste tasumine (-) | -547 085 | -524 515 | -495 607 | 28 908 | -5,5% |

Märjamaa valla 2020. aasta eelarve finantseerimistegevuse osas on planeeritud võtta laenu 2 700 000 eurot investeeringute katteks ning tasuda kohustusi 495 607 euro ulatuses. Märjamaa valla arengukava 2018-2030 uue redaktsiooni lisas 2 kinnitatud investeeringud aastateks 2019-2023 eeldavad lähiaastatel laenukoormuse olulist suurenemist, sest põhitegevuse tulem ei ole piisav.

2019. aasta lõpu seisuga on Märjamaa valla pikaajaliste võlakohustuste maht 4 507 586  eurot. Sellest moodustavad pangalaenud (8 pikaajalist laenulepingut) ja kapitalirendid 4 416 613 eurot ning muud võlakohustused (sh üle 1. aastase perioodiga kasutusrendilepingud ja pikaajalised võlad) 90 973 eurot. Uute laenude puhul on oluline, et laenu tagasimakse periood ei ületaks investeeringu kasulikku eluiga ja intresside suurenemise risk (mis hetkel on madalad) ei jääks väga pikale perioodile. Seetõttu on 2020. aastal võetav laen planeeritud maksta tagasi 10 aasta jooksul ja intressimääraks on arvestatud 1,5%. Esimestel aastatel põhiosa tagasimakseid ei toimu.

Märjamaa valla kinnitatud eelarvestrateegias 2020-2023 on seisuga 31.12.2019 planeeritud valla netovõlakoormus 41,5% ja seisuga 31.12.2020 58,4%. 2019. aasta tegelik netovõlakoormus selgub alles 2020. aasta esimeses kvatalis. 2020. aasta vaba netovõlakoormus, ehk summa, mille ulatuses vald 2020. aastal laenu saab võtta, sõltub 2019. aasta põhitegevuse tulude eelarve täitmisest ning aastavahetuse jäägist ja juurde laenatud ning tagasimakstud pikaajaliste kohustuste saldost.

# 9. Likviidsete varade muutus

Kohaliku omavalitsuse üksuse finantsjuhtimise seaduse alusel kuuluvad likviidsete varade muutuse eelarveosa koosseisu raha ja pangakontode saldo muutus, rahaturu- ja intressifondide aktsiate või osakute saldo muutus ning soetatud võlakirjade saldo muutus.

Likviidsete varade saldo suurenemine kajastatakse eelarves pluss märgiga ja saldo vähenemine miinus märgiga. Sarnaselt investeerimis- ja finantseerimistulemite kajastamisele on vastav regulatsioon vajalik eelarve ülejäägi või puudujäägi arvestamiseks.

Märjamaa valla 2020. aasta eelarve eelnõus on planeeritud likviidsete varade muutus 0.